Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaiset ja Israelin poliisi ottivat yhteen al-Aksa-moskeijalla -
juutalaisen uudenvuoden, rosh hashanan, aattona.
Pääministeri Netanjahu pyysi Israelin ystäviä -
auttamaan juutalaisvaltion parjauksen torjumisessa.
Egyptissä 12 turistia kuoli ja kymmenen haavoittui, -
kun turvallisuusjoukot erehtyivät luule- maan turisteja islamistimilitanteiksi.
Palestiinalaiset ja Israelin poliisi ottivat yhteen al-Aksa-moskeijalla, -
juutalaisen uudenvuoden, rosh hashanan, aattona.
Yhteenotot puhkesivat, kun Israelin poliisi meni Temppelivuorelle -
etsimään al-Aksaan linnoittautunutta palestiinalaista islamistiryhmää.
Ryhmä heitti kiviä ja sähikäisiä lähestyviä viranomaisia päin.
Poliisi löysi paikalta myös putkipommin.
Vakavia loukkaantumisia tai vahinkoja ei tullut tietoon.
Pääministeri Netanjahu korosti, -
että "Israel säilyttää Temppelivuoren vallitsevan tilan -
ja lain ja järjestyksen kaikin käytettävissään olevin keinoin".
Hän lisäsi, että Israelin oikeus ja velvollisuus -
on vastustaa mellakoijia ja suojella uskonrauhaa.
Palestiinalaispresidentti Abbas tuomitsi jyrkästi -
"israelilaisaggression" muslimipyhätöllä.
Päivän aikana yli 650 juutalaista kävi alueella, -
myös maatalousministeri Uri Ariel.
Vierailu päättyi ilman väkivaltaisuuksia mutta 7 palestiinalaista pidätettiin -
syytettyinä hyökkäämisestä poliisiviranomaisia vastaan.
Pääministeri Netanjahu nauhoitti juu- talaisen uudenvuoden tervehdyksen.
Hän pyysi diasporajuutalaisia ja Israelin ystäviä -
torjumaan juutalaisvaltion parjauksen -
ja keskittymään paremman tulevaisuuden rakentamiseen.
Hyvää uutta vuotta ikuisesta pääkaupungista Jerusalemista.
Viime rosh hashanan jälkeen on käynyt selväksi kaikille -
paitsi kiihkomielisille, että Israel erottuu kuin edistyksen, -
modernisuuden, demokratian ja ihmisoikeuksien majakka alueella, -
joka on fanaattisuuden ja käsittämättömän raakuuden piinaama.
Se on käynyt ilmiselväksi kaikille paitsi kaikkein kiihkomielisimmille.
Silti jotkut parjaavat ainoaa juutalaisvaltiota, -
Lähi-idän ainoaa demokratiaa. Se täytyy torjua.
Teemme sen, kun rakennamme valtiotamme, koska olemme yhtä, -
ylpeitä menneisyydestämme ja tulevaan luottaen.
Tänä rosh hashanana pyydän, että liitytte kaikkien israelilaisten, -
Israelin ystävien ja juutalaisten kanssa toivomaan parempaa tulevaisuutta -
maailmalle, Lähi-idälle ja ainoalle juutalaisvaltiolle. Shana tova!
Egyptin turvallisuusjoukot avasivat tulen turisteja kohti tänä aamuna -
erehdyttyään luulemaan saattuetta militanteiksi.
Tietojen mukaan 12 ihmistä kuoli ja kymmenen muuta haavoittui.
Egyptin armeijan ja poliisin yhdistetyt joukot ajoivat takaa islamisteja -
maan laajalla aavikolla lännessä Libyan rajalla, -
kun joukot avasivat tarkkaamattomasti tulen neljän ajoneuvon saattueeseen.
Egyptin matkailuministeriön mukaan -
saattue oli kielletyllä alueella luvattomilla ajoneuvoilla.
Ministeriön mukaan "saattue osallistui luvattomaan safariin".
Meksikon ulkoministeriön mukaan kaksi surmatuista -
ja ainakin viisi haavoittuneista oli Meksikon kansalaisia.
Muut uhrit olivat Egyptin kansalaisia.
Egyptin hallitus jätti pääministeri Mahlabin johdolla eronpyyntönsä.
Lähteiden mukaan Egyptin presidentti ei ollut tyytyväinen -
useiden ministereiden suoritukseen.
Vajaa viikko sitten viranomaiset pidättivät -
Egyptin maatalousministerin syytettynä korruptiosta.
Egyptin presidentti al-Sisi pyysi öljyministeri Sharif Ismailia -
muodostamaan uuden hallituksen viikon kuluessa.
Ismail nimitettäneen Egyptin uudeksi pääministeriksi.
Insinööri Ismail on ollut monen valtio- johtoisen energiayrityksen johtajistoa,-
ja häntä pidetään yhtenä Egyptin parhaista ministereistä.
Öljyministerinä Ismail valvoi poliitti- sesti arkaluonteisia uudistuksia, -
leikkasi tukea energia-alalta ja maksoi velkoja ulkomaisille energiayhtiöille -
parantaakseen Egyptin imagoa.
Sitten Iranin ja suurvaltojen välisestä ydinohjelmasopimuksesta.
USA:n opposition republikaanien lakiehdotus -
Iranin ydinohjelmasopimuksen kaatamiseksi estettiin senaatissa, -
mikä oli suuri ulkopoliittinen voitto demokraattipresidentti Obamalle.
Äänestystulos oli 58 puolesta ja 42 vastaan.
Sopimuksen vastustajat eivät siis saaneet 60:tä ääntä, -
jotka olisi tarvittu hylkäyspäätöksen edistämiseksi.
Republikaanisenaattori Graham varoitti, ettei sopimus ainoastaan -
anna Iranille sataa miljardia dollaria vaan raivaa myös tien ydinaseeseen.
Antaisitte Khameneille sata miljardia dollaria ja suoran tien ydinaseeseen.
Hän saavuttaa sen huijaamatta ja voi ostaa lisää aseita meitä vastaan.
Demokraattisenaattori Franken puolusti sopimusta, -
että Iranin ydintoimitusketju joutuu edelleen -
tunkeilevan valvonnan alaisuuteen.
Iranin ydinohjelma jää yhä IAEA:n tehostetun valvonnan alaisuuteen.
Ydintoimitusketju joutuu ainutlaatuisen tunkeilevan valvonnan alaisuuteen, -
ja se rajoittaa Iranin kykyä ohjata ydinainesta ja -varusteita -
salaiseen ohjelmaan huomaamatta.
Iran ei koskaan saa saada ydinasetta.
Meillä on yhä kaikki nykyiset keinot -
ja mahdollisuus käyttää aseellista voimaa sen estämiseksi.
USA:n kongressissa pidettiin myös muita symbolisia äänestyksiä asiasta.
Syyskuun 17. päivä pidetään lopullinen äänestys siitä, -
tukeeko USA:n kongressi Iranin ydinohjelmasopimusta.
USA:n presidentti Obama värväsi sotaveteraanit -
ja palveluksessa kuolleiden sotilaiden äidit tukemaan Iranin sopimusta -
ja painostamaan kongressia kannattamaan sopimusta.
Tämän kaltaisissa väittelyissä kuulemme paljon löyhää puhetta, -
huolettomia uhkauksia käyttää aseellista voimaa ja vääriä lupauksia, -
että se olisi jotenkin yksinkertaista tai suhteellisen kustannuksetonta.
Veteraanit ja heidän perheensä muistuttavat, ettei näin ole.
He tietävät sodan seuraukset.
He ymmärtävät, mitä se tarkoittaa, kun toimimme ilman kansainvälistä tukea -
ja kun emme onnistu ajattelemaan tahattomia seurauksia.
He eivät elä kuvitelmissa. He tietävät maailman vaarallisuuden.
Siksi he tahtovat varmistaa, ettei Iran saa ydinasetta.
Jotta ydinohjelmasopimuksen vastustamisesta tulisi laki -
USA:n kongressin äänestyksen jälkeen, -
ehdotus täytyy hyväksyä senaatissa ja sen täytyy selvitä Obaman vetosta.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Iloista juhlaa ja hyvää uutta vuotta!
Nähdään huomenna!
Suomennos: Maija Tuukkanen